गुजरात में निवेश का हिसाब मांगने को लेकर राज्यसभा में हंगामा  
राज्यसभा में नेता विपक्ष अरुण जेटली ने केन्द्र सरकार पर गैर यूपीए राज्यों के साथ भेदभाव का आरोप लगाया।
गुजरात में निवेश का हिसाब मांगने को लेकर बीजेपी सांसदों ने राज्यसभा में जमकर हंगामा किया। राज्यसभा में नेता विपक्ष अरुण जेटली ने केन्द्र सरकार पर गैर यूपीए राज्यों के साथ भेदभाव का आरोप लगाया और कहा कि सरकार गुजरात के साथ दुश्मन जैसा व्यवहार करती है।  दरअसल, आयकर विभाग ने गुजरात सरकार से उन MOUS का ब्योरा मांगा है जो वाइब्रेंट गुजरात शिखर सम्मेलन के दौरान हुए। एक हज़ार करोड़ रुपये से ज्यादा के क़रार करने वाली सारी कंपनियों से उनका ब्योरा मांगा गया है।